cyanic-selkie/wikianc huggingface dataset:
Kalevi Hämäläinen
Elämäkerta
Squaw Valleyn olympialaisissa 1960 Hämäläinen sijoittui 30 kilometrillä 12:nneksi. Hän johti 50 kilometrin kilpailua 15 kilometrin väliajoista lähtien ja voitti kultaa lopulta 20,4 sekunnin erolla Veikko Hakuliseen. Zakopanen MM-kilpailuissa 1962 Hämäläinen saavutti 50 kilometrillä pronssia. Hän hävisi hopean 3,7 sekunnilla Assar Rönnlundille ja kukisti neljänneksi sijoittuneen Arto Tiaisen 0,7 sekunnilla. Innsbruckin olympialaisissa 1964 Hämäläinen johti 50 kilometrin kilpailua vielä 35 kilometrin kohdalla, mutta putosi lopulta 16:nneksi.
Kalevi Hämäläinen oli hiihtäjä, joka ajoitti huippukuntonsa aina arvokisoihin. Hän aikoi Grenoblen olympialaisiin tähdätä viimeisen kerran huippukuntonsa, mutta hänet jätettiin ulos kisoista. Kansa raivostui päätöksestä. Kalevi Hämäläinen sai postilaatikkoonsa kirjalahjan, jossa luki: ''Metsäteknikko Kalevi Hämäläinen, Juvan Urheilijat. Teitä ei taaskaan kohdeltu valinnoissa oikeudenmukaisesti. Parhain terveisin, 22.1.1968, Urho Kekkonen.''
Georg Grotenfeltin elokuva Kalevi – kunnianosoitus kultamitalihiihtäjälle (2002) kertoo Kalevi Hämäläisestä. Vuonna 2010 paljastettiin Juvalla Kalevi Hämäläisen hiihtäjäpatsas. Paljastustilaisuudessa oli mukana muun muassa Juha Mieto. Helmikuussa 2017 hänet valittiin Hiihtomuseon pohjoismaisten hiihtolajien kunniagalleriaan.
Palkinnot
thumb| Taru Mäntysen suunnittelemasta olympiavoittaja Kalevi Hämäläisen patsaasta vuodelta 2010. Teos Juvan kirkonkylän Urheilupuistossa Juvalla.
Ivan Prokić
Ivan Prokić (s. 6. huhtikuuta 1975 Belgrad, Serbian ST, Jugoslavia) on serbialainen entinen jääkiekkoilija, pelipaikaltaan vasen laitahyökkääjä. Hän pelasi urallaan kotimaansa lisäksi myös Venäjällä ja Pohjois-Amerikassa.
Seuraura
Prokić aloitti pääsarjauransa vain 14-vuotiaana Jugoslavian pääsarjan HK Partizan Belgradissa kaudella 1989–1990. Kaksi seuraavaa kautta hän pelasi KHK Crvena Zvezdassa, joista jälkimmäinen Jugoslavian hajoamisen jälkeen Jugoslavian liittotasavallan pääsarjassa pelattu kausi 1991–1992 päättyi mestaruuteen. Kauden 1994–1995 Prokić aloitti HK Partizanissa, mutta hän siirtyi kesken kauden Venäjälle Kansainvälisen liigan TsSKA Moskovaan.
Vuodet 1997–2001 Prokić kävi Wisconsin-Superiorin yliopistoa, jonka paras maalintekijä ja toiseksi paras pistemies hän oli viimeisellä yliopistokaudellaan 2000–2001. Kauden 2001–2002 Prokić pelasi UHL-joukkue Rockford IceHogsissa. Kauden 2002–2003 hän vietti kotimaassaan HK Vojvodina Novi Sadissa pelaten kansainvälistä Interligaa. Kaudeksi 2003–2004 Prokić palasi taas Pohjois-Amerikkaan. Hän pelasi kautensa ECHL:ssä edustaen Bakersfield Condorsin, Charlotte Checkersin ja Fresno Falconsin joukkueita.
ECHL-vuotensa jälkeen Prokić on pelannut kotimaassaan KHK Crvena Zvezdassa ja HK Vitezissä.
Maajoukkueura
Prokić edusti Serbiaa II-divisioonan MM-kilpailuissa vuonna 2011, jolloin hän voitti A-lohkon pronssia. Ennen Serbian ja Montenegron jakautumista Prokić edusti Jugoslavian liittotasavaltaa/Serbia ja Montenegroa C-sarjan MM-kilpailuissa vuosina 1995 ja 1998, joista hän oli ensimmäisenä mainitun turnauksen paras maalintekijä viidellä osumallaan Slovenian Ivo Janin ja Tomaž Vnukin kanssa. Vuosina 2002, 2003, 2004, 2005 ja 2006 Prokić pelasi II-divisioonan MM-kilpailuissa. Kaikki neljä turnausta päättyi lohkohopeaan. Hän voitti vuoden 2003 turnauksen piste- ja syöttöpörssin tehoilla 5+16=21 ja vuoden 2005 turnauksen syöttöpörssin 11 syötöllään.
Prokić edusti myös Jugoslavian liittotasavaltaa alle 20-vuotiaiden C2-sarjan MM-kilpailuissa vuonna 1995 sekä alle 18-vuotiaiden B-sarjan EM-kilpailuissa vuonna 1992, jolloin hän voitti turnauksen piste- ja maalipörssin tehoilla 9+6=15.
Muuta
Prokićin pikkuveli Marko pelaa HK Vitezissa.
Pekka Heikkinen (arkkitehti)
Pekka Heikkinen (s. 17. elokuuta 1960 Helsinki) on suomalainen arkkitehti ja Aalto-yliopiston puurakentamisen professori. Heikkinen valmistui arkkitehdiksi Teknillisestä korkeakoulusta vuonna 1991 ja on opettanut Aalto-yliopistossa vuodesta 1995 ja hänet nimitettiin professoriksi vuonna 2008.
Ernest Bai Koroma
Ernest Bai Koroma (s. 2. lokakuuta 1953 Makeni, Brittiläinen Sierra Leone) oli Sierra Leonen neljäs presidentti vuodesta 2007 vuoteen 2018. Koroma sai vuoden 2007 presidentinvaalien toisella kierroksella 54,6 % äänistä.
Koroma liittyi All People’s Congress -puolueeseen 2000-luvun alussa lähes 50-vuotiaana. Puolue oli ollut yli viisi vuotta oppositiossa vuodesta 1992. Kannattajat pitävät Koromaa puolueen uudistajana; vastustajien mielestä hän on heikko, mielikuvitukseton ja jatkaa edeltäjiensä politiikkaa 15 vuoden takaa.
Matka
Matka voi viitata seuraaviin asioihin:
Anatoli Myškin
Anatoli Dmitrijevitš Myškin (, s. 14. elokuuta 1954 Sylva, Venäjän SFNT, Neuvostoliitto) on venäläinen koripallovalmentaja ja kilpauransa päättänyt koripalloilija, joka edusti maajoukkuetasolla Neuvostoliittoa.
Fronesis
Fronēsis on Aristoteleen Nikomakhoksen etiikassa moraaliseen ajatteluun liittyvä hyve, joka käännetään yleensä "käytännölliseksi järjeksi" tai "käytännölliseksi viisaudeksi".
Aristoteles erotti kaksi erilaista älyllistä hyvettä: sofia ja fronesis. Sofia, joka käännetään yleensä "viisaudeksi", on kyky ajatella oikein maailman luonteesta, ja käytämme sitä pyrkiessämme selittämään, miksi maailma on sellainen kuin on. Tämä katsotaan usein samaksi kuin tiede. Sofiaan liittyy ikuisten totuuksien pohdiskelu. Fronesis puolestaan on kyky ajatella, miten ja miksi meidän tulisi toimia muuttaaksemme asioita, ja erityisesti muuttaaksemme elämäämme paremmaksi. Aristoteles sanoi, että fronesis ei ole kuitenkaan pelkästään taito, koska siihen ei liity pelkästään kyky päättää, kuinka saavuttaa tietty päämäärä, vaan myös kyky päätellä tämä päämäärä. Jotkut tutkijat kuitenkin kieltävät jälkimmäisen, katsoen Aristoteleen pitäneen päämäärää (eudaimonia, onnellisuus) annettuna, jolloin fronesis oli pelkästään kyky päästä tähän päämäärään.
Fronesis liittyy partikulaareihin, ei universaaleihin, koska se liittyy siihen, kuinka toimia tietyissä yksittäistapauksissa. On mahdollista oppia toiminnan periaatteet, mutta niiden soveltaminen tosielämässä ja tilanteissa joita ei ole voinut nähdä ennalta vaatii kokemusta. Esimerkiksi jos tiedämme, että meidän tulisi olla rehellisiä, voimme tuottaa tuskaa ja aiheuttaa muita rikkomuksia. Kokemusta vaaditaan siihen, kuinka tasapainottaa rehellisyys muiden vaadittujen seikkojen kanssa.
Aristoteles katsoi, että fronesis oli paitsi välttämätöntä myös riittävää hyveellisyyteen. Koska fronesis oli käytännöllistä, ei ole mahdollista olla samaan aikaan sekä fronimos että akraattinen.
Aristoteleen merkitys keskiaikaiselle eurooppalaiselle ajatukselle johti siihen, että fronesis luettiin yhdeksi neljästä kardinaalihyveestä.
Pfalzgalerie Kaiserslautern
thumb|300px|Pfalzgalerie Kaiserslautern Pfalzgalerie Kaiserslautern on taidemuseo Kaiserslauternin kaupungissa Rheinland-Pfalzissa Saksassa. Sen perusti Karl Spatz vuonna 1874. Taidemuseo esittelee pääosin maalaus- ja veistostaidetta 1800-luvulta 2000-luvulle. Museorakennus on rakennettu vuosien 1875 ja 1880 välillä uusrenessanssityyliin museon perustajan Spatzin suunnitelmien pohjalta.
Aiheesta muualla
49.4492°N, 7.76917°W
Morrow Bank
Morrow Bank ASA (Entinen Komplett Bank, nimi muutettu 25.04.2023 ) on norjalainen digitaalinen pankki, joka tarjoaa rahoitustuotteita yksityisasiakkaille. Pankin tuotevalikoimaan kuuluvat kulutuslainat, luottokortit, talletustuotteet ja vakuutustuotteet yksityisasiakkaille Norjassa, Ruotsissa, Suomessa ja Saksassa.
Pankki aloitti toimintansa maaliskuussa 2014 saatuaan Norjan viranomaisilta luvan pankkitoiminnan harjoittamiseen.
Pääkonttori sijaitsee Lysakerissa Norjassa lähellä Osloa. Vuonna 2017 pankki listautui Oslo Børs -pörssiin, ja nykyään sen tunnus on MOBA.
Pankilla on oma luottokortti nimeltä Morrow Bank Mastercard.
Cross Fell
Cross Fell on 893 metriä korkea vuori Cumbrian kreivikunnan itäosassa Pohjois-Englannissa. Se on Penniinien korkein huippu ja Englannin korkein kohta Järviseudun ulkopuolella. Sen tasaiselta huipulta avautuu hyvät näkymät Järviseudulle ja Englannin länsi- ja itärannikolle. Vuoren pohjoispuolella maisemaa hallitsevat Skotlannin Eteläiset ylängöt ja Cheviotin kukkulat. Vuoren rinteiltä saa alkunsa kolme suurta jokea: Tees, Tyne ja Wear.
Ennen vanhaan Cross Fellillä uskottiin majailevan pahojahenkiä ja siitä käytettiin yleisesti nimeä Fiends Fell. Syynä tähän saattoi olla se, että vuorelta puhaltaa joskus navakka puhuri (Helm Wind) Edenjoen laaksoon lännessä. Tuuli voi olla hyvinkin voimakas kevätmyrskyjen aikaan. Vuorenhuippua peittää lumi pitkälle kevääseen ja siellä esiintyy usein sumuja.
Pennine Way -niminen vaellusreitti ylittää Cross Fellin ja läheisen Great Dun Fellin Duftonista Garrigilliin johtavalla osuudella.
The Invisible Man (kappale)
”The Invisible Man” on englantilaisen rockyhtye Queenin vuonna 1989 julkaisema kappale, jonka sävelsi ja kirjoitti enimmäkseen yhtyeen rumpali Roger Taylor. ”The Invisible Man” julkaistiin singlenä 7. elokuuta 1989 eli muutama kuukausi The Miracle -levyn jälkeen, jolla kappale esiintyi ensimmäisen kerran. Kappale menestyi singlelistoilla kohtuullisesti. Singlen kannessa on sama kuva kuin The Miracle -levynkin, jossa yhtyeen jäsenten päät on yhdistetty.
Kappaleesta on tehnyt coverversion muun muassa Scatman John.
Keski-Kreikka
Keski-Kreikka eli Keski-Kreikan alue (Περιφέρεια Στερεάς Ελλάδας, Periféreia Stereás Elládas) on yksi Kreikan aluehallinnon kolmestatoista alueesta. Se kuuluu Thessalian ja Keski-Kreikan hajautetun hallinnon alueeseen ja sen pääkaupunki on Lamía.
Hallintoalue sijaitsee nimensä mukaisesti keskisessä Manner-Kreikassa, Länsi-Kreikan ja Attikan välissä sekä Thessalian eteläpuolella. Sen pinta-ala on 15 549 neliökilometriä ja asukasluku 547 390 (vuonna 2011).
Jorge Llopart
Jordi Llopart Ribas (5. toukokuuta 1952 El Prat de Llobregat – 11. marraskuuta 2020 Badalona) oli espanjalainen kilpakävelijä, olympiamitalisti ja Euroopan mestari.
Sami Yläoutinen
Sami Yläoutinen (s. 1970 Lahti) on suomalainen taloustieteilijä. Eduskunta valitsi Yläoutisen Valtiontalouden tarkastusviraston (VTV) pääjohtajaksi joulukuussa 2021. Pääjohtajan kuusivuotiskausi alkoi tammikuussa 2022 ja se kestää vuoden 2027 loppuun asti. Eduskunnan tarkastusvaliokunta esitti yksimielisesti Yläoutista VTV:n pääjohtajan tehtävään.
Jorge Llopart
Elämä ja urheilu-ura
Llopart kilpaili 50 kilometrin matkalla kolmissa kesäolympialaisissa: hän ylsi Moskovassa 1980 hopealle taivuttuaan ainoastaan itäsaksalaiselle Hartwig Gauderille. Olympiamitali oli Espanjan ensimmäinen yleisurheilussa. Los Angelesissa 1984 hän sijoittui seitsemänneksi ja Soulissa 1988 13:nneksi. Barcelonan kotiolympialaisissa 1992 Llopart kantoi olympialippua kisojen avajaisissa. Llopart kilpaili myös kolmissa MM-ja neljissä EM-kilpailuissa. Prahan EM-kilpailuissa 1978 hän voitti Euroopan mestaruuden jätettyään hopealle yltänyttä Neuvostoliiton Veniamin Soldatenkoa lähes kaksi minuuttia. Llopartin Euroopan mestaruus oli Espanjan ensimmäinen.
Sami Yläoutinen
Yläoutinen on aikaisemmin toiminut valtiovarainministeriön budjettipäällikkönä (2019-2021) ja VM:n talouspolitiikan koordinaattorina (2016-2019). Hän on toiminut valtiovarainministeriössä eri tehtävissä vuodesta 1999 alkaen, muun muassa vakausyksikön päällikkönä kansantalousosastolla 2007–2011. Hän työskenteli Kansainvälisen valuuttarahaston (IMF) neuvonantajana Washingtonissa finanssipolitiikan osastolla vuosina 2011–2014.
Yläoutinen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2005 otsikolla "Development and Functioning of Fiscal Frameworks in the Central and Eastern European Countries".
Ingenting
pienoiskuva|Tomtebodan postiterminaali pienoiskuva|Valtion bakteriologisen laboratorion vanha päärakennus Ingenting (kirjaimellisesti ) on toimisto- ja asuinalue lähellä Tomtebodaa Huvudstan koillisosassa, Solnassa Ruotsissa.
Alue ja sen viereinen metsä Ingentingskogen on nimetty Karlbergin linnan rälssitilan Ingenting mukaan. Monen kesän ajan tilalla asui taiteilija Johan Tobias Sergel, ja myös Carl Michael Bellman on asunut siellä. Kaksi 1700-luvun rakennusta purettiin 1980-luvun alussa Tomtebodan postiterminaalin rakentamisen yhteydessä.
Ingenting-nimen alkuperä on kiistanalainen. Sittemmin myytiksi osoittautuneiden väitteiden mukaan Bellman tai jopa Kustaa III olisi ollut nimen takana. Nykyisin jo kadonnut maatila oli historiallisesti yhteydessä entiseen Bålstomta-yksikköön, jonka pohjoisosassa sijainnut, myöhemmin maatilaksi kehittynyt Tomtebodan kylä rakennettiin keskiajalla. Joidenkin nimistötutkijoiden mukaan Ingenting-nimi voi olla Bålstomta-nimen synonyymin nimi. 1980-luvulla ja 2000-luvulla tehtyjen kaivausten aikana tehtiin viikinkiaikaisia muinaislöytöjä Ingentingskogen-metsän alueella.
Tukholman kansanpuisto sijaitsi vuosina 1911–1927 Ingentingin metsässä. Tuolloin kansanomaisesti nimellä "Tingsan" tunnettu puisto tarjosi kävijöilleen tanssi- ja teatterilavoja.
Vuosina 1933–1937 Valtion bakteriologinen laboratorio rakennutti alueelle kolmisenkymmentä rakennusta 400 metriä maatilasta pohjoiseen, kuten päärakennuksen, laboratoriot, eläintallit ja eläinklinikat. Suurimman osan suunnitteli arkkitehti Gunnar Asplund, ja alue on yksi Ruotsin merkittävimmistä varhaismodernistisen arkkitehtuurin näytteistä.
Polisen-korttelissa rakennettiin vuosina 1963–1965 silloiselle Valtion poliisikoululle opetustiloja. Poliisikoulutus siirrettiin kuitenkin Sörentorpiin. Tukholman metron laajentuessa nopeasti esikaupunkeihin vuonna 1975 entisessä Ingentingskogenissa avattiin uusi metroasema, jolle oli annettu uusi nimi Västra skogen. Metroaseman ympäriltä metsä on pääsääntöisesti kaadettu rakentamisen tieltä. Maatilan paikalle valmistui vuosina 1980–1983 Tomtebodan postiterminaali.
Vuonna 2010 hyväksytyn uuden asemakaavan mukaan aluetta täydennysrakennetaan 700 asunnolla ja 48 000 neliömetrillä toimistotilaa. Vuonna 2013 Turvallisuuspoliisi muutti uuteen pääkonttoriinsa Ingentingiin.
Aiheesta muualla
Bilder & media
59.35222°N, 18.00861°W
Mello
Mello voi tarkoittaa seuraavia:
Dejene Birhanu
Dejene Birhanu (12. joulukuuta 1980 – 29. elokuuta 2010) oli etiopialainen kestävyys- ja maastojuoksija.
Vuonna 2000 Birhanu sijoittui toiseksi Afrikan-mestaruuskilpailuissa 10 000 metrin juoksussa ajalla 28.41,11. Vuonna 2002 hän sijoittui Afrikan-mestaruuskilpailuissa 10 000 metrillä viidenneksi ajalla 28.46,21. Seuraavana vuonna hän sijoittui Lausannen maastojuoksun MM-kisoissa pitkällä matkalla kahdenneksikymmenenneksi ja kauden lopussa IAAF:n yleisurheilufinaalissa 5 000 metrin juoksussa kuudenneksi. Brysselin maastojuoksun MM-kisoissa 2004 hän oli lyhyellä matkalla yhdestoista ja samalla mukana Etiopian joukkuemestaruuden voittaneessa joukkueessa. Ateenan olympialaisissa hän oli 5 000 metrillä viides ja IAAF:n yleisurheilufinaalissa samalla matkalla toinen ajalla 13.07,91.
Birhanu kuoli elokuussa 2010 29-vuotiaana.
Preemptive Strike
Preemptive Strike on DJ Shadow’n kokoelma-albumi, joka julkaistiin 13. tammikuuta 1998 levymerkillä Mo’ Wax Recordings. Albumi koostuu DJ Shadowin singleistä, jotka on julkaistu Mo’ Waxin kautta vuosina 1991–1997.
Janette Aarnio
Janette Aarnio (s. 2002) on suomalainen koripalloilija, pelipaikaltaan takamies.
Aarnio on Helsingin NMKY:n kasvatti. Hän voitti kaudella 2017–2018 Helsingin NMKY:n joukkueessa Suomen-mestaruuden sekä 16-vuotiaiden että 19-vuotiaiden tyttöjen sarjassa ja hänet valittiin molemmissa sarjoissa vuoden pelaajaksi. Kaudella 2018–2019 hän pelasi naisten Korisliigassa viisi ottelua runkosarjassa ja kaksi pudotuspeleissä esiintyen kentällä 20,5 minuuttia ja tehden ottelua kohden 6,4 pistettä, antaen 2,1 syöttöä ja ottaen 3,1 levypalloa.
Aarnio on pelannut Suomen 16-vuotiaiden maajoukkueessa 39 ottelua. Huhtikuussa 2019 hän oli Kreikassa voittamassa koululaisten maailmanmestaruutta Mäkelänrinteen lukion joukkueessa.
Santissimo Nome di Maria al Foro Traiano
pienoiskuva|Santissimo Nome di Maria al Foro Traiano. Santissimo Nome di Maria al Foro Traiano (lat.: Ss. Nominis Mariae ad forum Traiani) on Roomassa Piazza Venezian läheisyydessä Trajanuksen forumin laidalla sijaitseva kirkko. Sen kupoli muodostaa parin vieressä olevalle kirkolle Santa Maria di Loreto.
Kirkon taustalla on paavi Innocentius IX, joka turkkilaisista Wienin edustalla vuonna 1683 saadun voiton johdosta perusti 12. syyskuuta vietettävän Kaikkein pyhimmän Marian nimen juhlan. Kirkko rakennettiin juhlaa varten perustetun veljeskunnan tyyssijaksi. Kirkon suunnittelu annettiin vuonna 1736 ranskalaiselle arkkitehdille Antoine Dérizetille, joka piirsi sen muistuttamaan viereistä Santa Maria di Loreton kirkkoa.
Pääalttarilla on puusta tehty veistos, joka esittää Pyhää neitsyttä ja lasta. Legendan mukaan se on siirretty San Lorenzo al Lateranon kirkosta ja on tehnyt useita ihmeitä. Ikoni tuotiin kirkkoon 9. syyskuuta 1741 juhlallisessa kulkueessa.
Sparbanken Lidköping Arena
Sparbanken Lidköping Arena on vuonna 2009 avattu jääpallohalli Lidköpingissä, Ruotsissa. Areenaa käytetään pääasiassa jääpallo-otteluissa, mutta siellä on myös mahdollista pitää konsertteja. Areenan kapasiteetti urheilutapahtumissa on 4 500 katsojaa ja konserteissa 12 500 katsojaa. Areena on jääpalloseurojen Villa Lidköping BK ja Lidköpings AIK kotiareena.
Areena on isännöinyt vuoden 2014 Melodifestivalenin Toinen mahdollisuus -karsinnan. Areena tulee isännöimään vuoden 2019 Melodifestivalenin neljännen semifinaalin.
Ruokatorvi
right
Ruokatorvi on ruoansulatuselimistön osa, jota pitkin syöty ruoka kulkee suusta mahalaukkuun. Ruoka kulkee ruokatorvessa automaattisesti ruokatorven peristaltiikan avulla. Ruokatorvi sijaitsee keuhkojen muodostamassa välikarsinassa henkitorven takana. Se on yleensä sulkeutuneena ja avautuu vain nieltäessä, koska sen seinämässä ei ole sitä auki pitäviä rustorakenteita. Ruokatorvi koostuu useasta kerroksesta, joita ovat limakalvo, limakalvonalaiskudos, lihaskerros ja ulkokalvo.
Ruokatorven sijainti
Ruokatorvi alkaa nielusta rengasruston dorsaalipuolelta, josta se kulkee kohti rintaonteloa. Kaulan alueella ruokatorvi kulkee hieman keskiviivan vasemmalla puolella ja lähes henkitorven lateraalipuolella. Rintaontelossa ruokatorvi kulkee ensin henkitorven takana, jonka jälkeen se kulkee välikarsinassa henkitorven haarautumiskohdan sekä sydämen tyven dorsaalipuolelta. Tämän jälkeen se jatkaa kulkuaan kohti vatsaonteloa laskevan aortan ventraalipuolelta. Palleassa on ruokatorviaukko, josta ruokatorvi kulkee yhdessä kiertäjähermojen kanssa vatsaontelon puolelle. Ruokatorvi päättyy heti pallean toisella puolella mahansuuhun.
Ruokatorven seinämän kerrokset
Ruokatorven sisin kerros on limakalvo, joka muodostuu pintaepiteelistä, sen alaisesta tyvikalvosta, limakalvon tukikerroksesta sekä limakalvon lihaskerroksesta. Limakalvon pintaepiteeli on useimmilla eläimillä, kuten myös ihmisellä, kerrostunutta keratinisoitumatonta levyepiteeliä. Mutta koiralla levyepiteeli ei ole muodostanut useampaa kerrosta vaan se on yhtenä kerroksena. Märehtijöillä puolestaan limakalvon epiteeli on muiden eläinlajien tapaan kerrostunutta levyepiteeliä, mutta se on keratinisoitunutta. Limakalvon tukikerros on muodostunut löyhästä sidekudoksesta eli se toimii limakalvon epiteelin diffuusiotienä hapen ja ravinteiden kulkiessa verisuonista verisuonettomaan epiteeliin sekä diffuusiotienä epiteelistä verisuoniin poistuville hiilidioksidille ja kuona-aineille. Limakalvon tukikerroksesta voidaan löytää myös rauhasia ja imukudosta. Limakalvon lihaskerros mahdollistaa limakalvon poimujen liikkeet.
Limakalvon ulkopuolella on limakalvonalaiskudosta, joka on muodostunut löyhästä sidekudoksesta ja se sisältää runsaasti verisuonia sekä hermoja.
Limakalvonalaiskudoksesta seuraava kerros ulospäin mentäessä on lihaskerros, joka on useimmilla eläimillä, kuten myös ihmisellä, muodostunut ruokatorven puoleen väliin asti poikkijuovaisesta lihaskudoksesta, jonka jälkeen se muuttuu sileäksi lihaskudokseksi. Siinä osassa ruokatorvea, jossa on sileää lihaskudosta, lihaskerros on jakautunut rengasmaiseen ja pitkittäiseen lihaskerrokseen rengasmaisen lihaskerroksen ollessa sisempi. Näiden kerrosten väliin jää ohut kerros sidekudosta, jossa kulkee lihaskerroksen autonomisia hermoja. Lihaskerros on kokonaan poikkijuovaista märehtijöillä ja koirilla. Sialla vain aivan lyhyt loppuosa lihaskerroksesta muodostuu sileästä lihaskudoksesta.
Ulkokalvo kiinnittää ruokatorven ympäröiviin kudoksiin välikarsinassa.
Ruokatorven sulkijalihakset
Ruokatorvessa on kaksi ruokatorven sulkijaa. Ruokatorven ylempi sulkijalihas sijaitsee nielun ja ruokatorven liittymäkohdassa. Se on poikkijuovaista lihaskudosta ja se estää hengitysilmaa kulkeutumasta mahalaukkuun. Alempi ruokatorven sulkijalihas on sileää lihaskudosta ja sijaitsee pallean kohdalla. Alempi sulkijalihas estää happamaa mahan sisältöä nousemasta ruokatorveen. Molemmat ruokatorven sulkijalihakset ovat suurimman osan ajasta kiinni ja ne aukeavat vain nielemisen ajaksi. Alemman sulkijalihaksen häiriöt huomataan muun muassa röyhtäyksessä, jolloin hapanta ruokasulaa pääsee takaisin ruokatorveen.
Ruoan kulkeminen ruokatorvessa
Ruoka kulkee ruokatorvessa rengasmaisen lihaskerroksen aiheuttaman peristaltiikan avulla. Peristaltiikan käynnistää ruokapalan aiheuttama paineärsyke nielun painereseptoreihin. Ruoan kulkemista ruokatorvessa helpottaa rintaonteloon syntyvä alipaine kurkunkannen sulkeutuessa. Alipaine saa aikaan ruokatorven laajentumisen. Ruokatorvea pitkin etenevä peristalttinen aalto vaikuttaa ruokatorven alempaan sulkijalihakseen siten, että se avautuu ruokapalan lähestyessä.
Märehtijöiden erityispiirteenä on märepalan nouseminen pötsistä ruokatorvea pitkin nieluun ja sieltä suuonteloon. Juuri ennen märepalan nousua pötsistä ruokatorveen kurkunkansi sulkeutuu, jolloin rintaonteloon ja ruokatorveen syntyy alipaine. Alipaineen sekä ruokatorven käänteisen peristaltiikan avulla märepala liikkuu ruokatorvea pitkin suuhun.
Tuhkakeskiviikko
Tuhkakeskiviikko on läntisen kristikunnan kirkkovuodessa juhla, joka aloittaa pääsiäistä edeltävän 40 päivän paastonajan. Tuhkakeskiviikko on kirkkovuodessa laskiaissunnuntaita seuraava keskiviikko, joka samalla lopettaa paastoa edeltävän karnevaali- tai laskiaisajan. Paastonaika jatkuu tuhkakeskiviikosta lankalauantaihin. Tuhkakeskiviikon ja pääsiäislauantain väliin jää, nämä päivät mukaan luettuina, 46 päivää, mutta paastopäivien lukumääräksi tulee 40, koska paastonajan sunnuntait ja palmusunnuntai eivät ole paastopäiviä. 40 päivän paastonaika muistuttaa Jeesuksen paastosta autiomaassa ennen hänen julkisen toimintansa alkua. Sen tarkoituksena on valmistaa kristittyjä pääsiäisen viettoon, auttaa heitä miettimään syntejään ja puutteitaan sekä tekemään niistä parannusta kehottaen heitä samalla lähimmäisenrakkauden tekoihin.
Tuhkakeskiviikon liturgia
pienoiskuva|[[roomalais-katolinen kirkko|Katolisessa kirkossa diakoni tai pappi piirtää ristin katumuksentekijän otsaan, tavallisimmin tuhkan ja öljyn tai veden seoksella.]] Tuhkakeskiviikko on saanut nimensä lännen kirkossa 1000-luvulla alkaneesta tavasta sirotella paastonajan aluksi ylleen tuhkaa katumuksen ja parannuksen merkiksi. 1100-luvulla tuli tavaksi, että sirottelussa käytetty tuhka tehtiin polttamalla edellisen vuoden palmusunnuntaina siunatut palmunoksat.
Nykyään katolisessa kirkossa diakoni tai pappi piirtää tavallisimmin tuhkan ja öljyn tai veden seoksella ristin katumuksentekijän otsaan lausuen samalla sanat: ”Tehkää parannus ja uskokaa evankeliumi” tai ”Muista, ihminen, että olet tomua ja tomuksi sinun pitää jälleen tuleman” (vrt. ). Mahdollista on toki sekin, että tuhkaa ripotellaan katumuksentekijän päähän.
Tuhkakeskiviikko eri uskontokunnissa
Katolisessa kirkossa tuhkakeskiviikko on pitkäperjantain ohella ainut velvoittava paasto- ja abstinenssipäivä. Kaikkia täysi-ikäisiä katolilaisia, joiden terveys sen sallii, velvoittaa tällöin kirkon käsky pidättäytyä liharuokien nauttimisesta ja paastota nauttimalla päivässä vain yksi ateria.
Luterilaisuudessa tuhkakeskiviikon viettäminen käytännössä lakkasi uskonpuhdistuksen jälkeen, mutta 1900-luvun jälkipuoliskolla tapa on uudestaan alkanut elpyä. Nykyisin voimassa olevassa Suomen luterilaisen kirkon kirkkokäsikirjassa on tekstit ja rukoukset tuhkakeskiviikkoa varten sekä ohjeet juhlan viettämiseksi. Myös luterilaisessa messussa pappi voi katumuksen vertauskuvaksi piirtää tuhkalla ristin seurakuntalaisten otsaan sanoen: ”Ota vastaan katumuksen merkki.”
Mahalaukku
thumb|250px|Mahalaukku Mahalaukku eli ventrikkeli on osa ruoansulatuselimistöä, jonka avulla elimistö huolehtii saamastaan ravinnosta. Ruoka kulkee suun ja ruokatorven kautta mahalaukkuun ja sieltä edelleen suolistoon. Mahalaukun tehtävänä on varastoida ruokaa ennen sen kulkeutumista suoleen ja muokata nieltyä ravintoa ohueksi velliksi.
Mahalaukkuun tullut ruoka viivähtää siellä noin 3–4 tuntia ennen kuin se kulkeutuu pohjukaissuoleen sopivina annoksina. Näin suolisto saa käsiteltäväksi kerrallaan sopivan määrän ravintoa. Mahalaukussa ruoka muokkautuu hienojakoiseksi, jolloin se on sopivan juoksevaa suolta varten. Mahalaukun limakalvon rauhaset erittävät hapanta mahanestettä, joka sisältää pepsiinientsyymiä. Se sekoittuu ruokaan, josta syntyy ohut velli, joka kulkeutuu edelleen pohjukaissuoleen. Mahaneste sisältää elimistölle tarpeellisia aineita, jotka pilkkovat ruoan ravintoaineiksi, jolloin elimistö voi käyttää niitä hyväkseen. Vain harvat ravintoaineet imeytyvät suoraan mahalaukusta. Mahalaukun limakalvo tuottaa myös hormoneja ja muita aineita, jotka vaikuttavat muihin ruoansulatuksen kannalta merkittäviin kehon elimiin. Mahalaukku mahdollistaa oksentamisrefleksin. Mahalaukussa ruuan kaasut nousevat pintaan, ja ne voidaan röyhtäistä pois.
Mahalaukun rakenne
right Mahalaukku sijaitsee heti pallean alla vatsaontelossa. Mahalaukun yläosa eli mahansuu yhtyy ruokatorveen. Mahalaukun alaosa eli mahanportti yhdistyy pohjukaissuoleen. Mahalaukku on itse asiassa ruoansulatuskanavan pullistuma. Se on kaarevan säkin muotoinen niin, että sen yläosa on lähes pystysuorassa ja alaosa vaakasuorassa. Näin ollen mahalaukun muoto ei ole symmetrinen. Mahalaukun koko ja muoto vaihtelevat paljon eri ihmisten välillä. Normaaliin mahalaukkuun mahtuu noin 1,5 litraa ravintoa. Koska mahalaukku kaartuu, puhutaan mahalaukun isosta kaarroksesta eli vasemmasta ääriviivasta ja pikku kaarroksesta, joka on puolestaan mahalaukun oikea ääriviiva. Mahalaukku kaventuu alaspäin mentäessä ja sitä osaa mahalaukusta kutsutaan mahanportiksi.
Mahalaukkua verhoaa ulkopuolelta vatsakalvo, joka muodostaa useita poimuja mahalaukkuun. Sisäpuolella on mahalaukun lihaksisto, joka vaivaa ruoan ja kuljettaa sen pohjukaissuolen suuntaan. Mahalaukun lihakset ovat kolmessa kerroksessa. Niissä lihassyyt kulkevat eri suuntiin. Lihakset venyvät helposti, ja sen vuoksi mahalaukku pystyy laajenemaan hyvin.
Mahalaukun sisäpintaa verhoaa ohut limakalvo. Limakalvo on erityisen tärkeä ruoansulatuksen kannalta. Limakalvossa on rauhasia, jotka erittävät mahanestettä. Normaalisti mahanestettä syntyy 2-3 litraa päivässä. Limakalvon rauhasissa on erilaisia soluja, jotka valmistavat erilaisia limoja ja eritteitä mahanesteeseen. Rauhasten niin kutsutut parietaalisolut muodostavat suolahappoa. Nämä solut ovat pääosin pienellä alueella mahalaukun alaosassa. Niin kutsutut pääsolut tuottavat pepsinogeeniä, joka muodostaa suolahapon kanssa pepsiiniä. On myös rauhasia, jotka koostuvat ns. limakalvo- eli mukoosasoluista ja tuottavat emäksistä limaa, joka suojaa mahalaukun limakalvoa, joka muuten olisi alttiina suolahapon vaikutukselle. Useimmat elimistön tarvitsemat ruoan aineosat imeytyvät suolesta, mutta osa imeytyy jo mahalaukussa. Muun muassa vesi, alkoholi ja sokeri imeytyvät mahalaukusta suoraan verenkiertoon. Siksi mahalaukussa on runsas verisuonitus, joka imee ravintoaineita kuljettaakseen ne edelleen veren mukana muualle elimistöön, erityisesti maksaan. Nämä verisuonet huolehtivat myös itse ruoansulatuskanavan ravinnon saannista.
Mahalaukun toiminta
thumb|250px|1. Mahanrunko 2. Mahanpohjukka  4. Iso kaarros  5. Pieni kaarros  6. Mahansuu Mahalaukun seinämät liikkuvat lähes koko ajan. Autonominen eli tahdosta riippumaton hermosto säätelee näitä liikkeitä. Vagushermo, joka kulkee suoraan aivoista mahalaukkuun, välittää impulsseja eli herätteitä mahalaukun lihaksille. Lihakset supistuvat aaltomaisesti ja aallot leviävät mahalaukun yläosista alaosiin. Ensimmäiset supistukset alkavat, kun mahalaukku on aterian jälkeen tyhjentynyt kaikesta ravinnosta. Vatsan ”kurina” johtuu pitkään tyhjillään olleen mahalaukun voimakkaasta supistuksesta. Ruokailu lopettaa supistukset, mikä johtuu nielun ja ruokatorven heijasteista eli reflekseistä, joiden vaikutuksesta mahalaukun lihakset rentoutuvat. Sen ansiosta mahalaukku voi laajentua ja ottaa vastaan ravintoa. Heti ensimmäisten ruokapalojen saavuttua mahalaukkuun supistukset alkavat uudestaan. Alkuun mahaportti eli mahalaukun yhtymäkohta pohjukaissuoleen on kiinni. Tämän vuoksi lihasten liikkeet vain möyhentävät ravintoa. Kun mahalaukun sisältö on riittävän juoksevaa, mahaportti aukeaa ja supistusten seurauksena lihasten liike kuljettaa ravinnon läpi koko suolen. Kaikki ruoka ei kulkeudu kerralla suoleen, vaan mahalaukku kuljettaa sysäyksittäin pieniä määriä ravintoa pohjukaissuoleen. Tavallisen aterian jälkeen mahalaukun tyhjentymisnopeus riippuu kuitenkin ravinnon laadusta. Hiilihydraattipitoinen ravinto tyhjenee mahalaukusta nopeammin kuin rasvapitoinen.
Mahaneste
Mahalaukun tuottaman happaman mahanesteen vaikutuksesta ruoka saadaan oikeaan kiinteyteen ja sen avulla elimistö pystyy hajottamaan ravinnon valkuaisaineet. Mahaneste sisältää muun muassa vettä, entsyymejä kuten pepsiiniä, suolahappoa, suoloja ja limaa.
Mahanesteen pepsiini on proteolyyttinen entsyymi eli se pilkkoo valkuaisaineita. Maharauhasten erittämä pepsiinin inaktiivinen esiaste pepsinogeeni muuttuu mahalaukussa aktiiviseen muotoon suolahapon ja jo muodostuneen pepsiinientsyymin avulla. Mahanesteen happamuus tuhoaa ravinnon mukana mahalaukkuun kulkeutuneita bakteereita ja muita mikro-organismeja, joten mahalaukun ja ohutsuolen yläosan sisältö on melko steriiliä.
Mahanesteen eritystä säätelevät mm. aivojen autonominen, tahdosta riippumaton hermosto sekä hormonit. Hormonit vaikuttavat sekä mahanesteen muodostumiseen että mahalaukun liikkeisiin ja supistuksiin. Gastriini-hormonilla on suuri merkitys suolahapon synnyssä.
Moni muukin asia voi vaikuttaa ruoansulatukseen ja mahanesteen määrään. Esimerkiksi mielentilalla on suuri merkitys. Mahanesteen eritys lisääntyy, jos ajattelee hyvää ruokaa tai tuntee ruoan hajun tai maun. Pelko ja alavireisyys sitä vastoin vähentävät mahanesteen tuotantoa. Se johtuu siitä, että sympaattinen hermosto, jonka vaikutus on suuri mm. pelkotiloissa, voi heikentää mahalaukun työskentelyä.
Riittävä mahanesteen määrä mahalaukussa vähentää mahanesteen eritystä automaattisesti, sillä hormonia tuottavat rauhaset reagoivat riittävän happamaan mahalaukun sisältöön. Sen seurauksena hormonien eritys vähenee ja samalla mahanesteen tuotanto loppuu. Ohutsuolen hormonit reagoivat samalla tavalla, kun suolen sisältö on hapan mahanesteen suolahapon vaikutuksesta. Mahalaukun limakalvo on herkkä, mutta sitä suojaa ohut emäksinen suolahappoa neutraloiva limakerros. Mahalaukun limakalvo voi joskus eri syistä olla altis suolahapon hyökkäyksille, jolloin suolahappo saattaa syövyttää reiän limakalvoon aiheuttaen mahahaavan.
Mahalaukun tutkiminen
Mahalaukun vaivoissa on usein kyse mahanesteen määrän muutoksista. Tämän vuoksi mahalaukkua tutkittaessa otetaan usein näytteitä mahanesteestä. Mahalaukun sairaudet voivat myös esiintyä mahalaukun limakalvomuutoksissa. Näytteet otetaan silloin limakalvolta.
Mahanesteestä voidaan ottaa näyte ohuella muutaman millimetrin paksuisella letkulla. Letku voidellaan liukastusvoiteella ja viedään mahalaukkuun nenän tai suun kautta. Letkun kautta imetään näyte mahanesteestä. Mahaneste tutkitaan laboratoriossa. Mahanesteestä mitataan sen happamuus ja suolahappopitoisuus. Mahalaukun suolahapon tuottokyky voidaan mitata ruiskuttamalla pentagastrin-nimistä ainetta ihon alle. Mahanesteestä otetussa näytteessä näkyy tällöin lisääntynyt suolahapon tuotanto, jos kaikki on kunnossa.
Mahalaukun tähystyksestä on tullut tavallisempi mahalaukun tutkimusmenetelmä. Tähystyksen suorittaa lääkäri, joka vie ohuen, taipuisan putken ruokatorven läpi mahalaukkuun. Putkessa on kuituoptiikkaan perustuva valo, jonka ansiosta mahalaukkua ja pohjukaissuolta voidaan tarkastella. Tähystimessä on myös ohut putki, jonka läpi voidaan ottaa koepaloja mahalaukun limakalvolta ja tutkia mahdollisia limakalvomuutoksia mikroskoopilla. Limakalvon pienet kasvaimet eli polyypit ja mahdollisesti niellyt vierasesineet voidaan poistaa tähystyksen yhteydessä. Myös mahalaukun verenvuotojen tyrehdyttäminen onnistuu mahalaukun tähystimen avulla. Tällöin vuotava kohta sähköhyydytetään eli poltetaan.
Mahalaukun röntgentutkimus eli ventrikkeliröntgen on nykyisin harvoin tehty tutkimus, koska mahalaukun tähystys useimmiten korvaa sen. Mahalaukun röntgentutkimus aloitetaan juomalla varjoainetta. Se täyttää mahalaukun ja pohjukaissuolen ja näkyy selvästi röntgenkuvissa. Jos mahalaukun limakalvossa on epäsäännöllisyyksiä, varjoaine auttaa erottamaan ne röntgenkuvasta. Limakalvon epäsäännöllisyys voi olla mahahaavan, kasvaimen tai muun sairauden merkki.
Mahalaukun sairaudet
Arkikielessä mahahaavalla tarkoitetaan sekä mahalaukun että pohjukaissuolen haavaa. Mahahaava on hyvin tavallinen sairaus. Tyypillisesti mahanesteen suolahapon vaikutus estää sen paranemisen. Hoito tähtää suolahapon neutralisoimiseen tai suolahapon muodostumisen estoon. Antasidit eli happoa sitovat lääkkeet neutraloivat suolahappoa. H2-reseptorin salpaajat, kuten ranitidiini, estävät histamiinin vaikutuksia parietaalisoluihin, jolloin haponeritys vähenee. Protonipumpun estäjät, kuten pantopratsoli, estävät suoraan parietaalisolujen protonipumpun toimintaa ja vähentävät mahanesteen happamuutta. Mahahaava voidaan hoitaa myös leikkauksella, jossa katkaistaan limakalvolle ärsykkeitä välittävän hermon eli vagushermon hermorata. Sellaista leikkausta kutsutaan vagotomiaksi.
Mahahaava voi pahetessaan alkaa vuotaa. Vuoto saattaa olla vähäistä eikä aiheuta oireita, mutta se voi olla myös runsasta ja aiheuttaa huomattavan verenhukan. Tavallisia oireita ovat mustat oksennukset, mustat veriulosteet ja musta veriripuli. Puhjennut mahahaava tarkoittaa sitä, että haava on puhkaissut mahalaukun tai pohjukaissuolen seinämän, jolloin mahan ja suolen sisältöä valuu vatsaonteloon aiheuttaen usein vatsakalvontulehduksen. Tila on hyvin vakava.
Mahalaukun umpi tarkoittaa tilaa, jossa ruoka jää mahalaukkuun ja sen kulku suoleen on estynyt. Sen voi aiheuttaa ruoan kauttakulkua ahtauttava mahalaukun alaosan tai pohjukaissuolen kurouma, joka on syntynyt mahahaavan tai kasvaimen seurauksena.
Mahasyöpä on pahanlaatuinen kasvain. Sen oireet ovat usein epämääräisiä, kuten epämiellyttävä tunne ylävatsassa, huono ruokahalu ja laihtuminen. Mahasyöpä leviää jo aikaisessa vaiheessa lähielimiin, kuten imusolmukkeisiin ja maksaan. Kasvaimen koon suuretessa voi tulla pahoinvointia ja oksentelua. Mahasyöpä hoidetaan leikkauksella aina, kun se on mahdollista.
Uusi päivä – 4. esityskausi (2013–2014)
Uusi päivä -draamasarjan neljäs kausi esitettiin Yle TV2-kanavalla alkaen elokuussa 2013 ja päättyen toukokuussa 2014.
==Jaksot ==
Rakel Koivisto
Rakel Koivisto (20. huhtikuuta 1917 Perniö – 24. tammikuuta 2009 Turku) oli suomalainen kuvanveistäjä.
Koivisto valmistui Ateneumista kuvanveistäjäksi vuonna 1947. Hän voitti sodan muistomerkin suunnittelukilpailun vuonna 1950, ja kolme vuotta myöhemmin paljastettiin Tuusulassa hänen voittanut ehdotuksensa Paluuton tie, yli viisi metriä korkea graniittipatsas. Hänen töitään ovat myös sankaripatsas Jälkeentulevien perintö Viitasaarella, kappeliveistos Pieta Uudessakaupungissa ja suihkukaivoveistos Jalasjärvellä.
Rakel Koivistolle myönnettiin Valtion taiteilijaeläke vuonna 1978. Hän toimi vuodesta 1953 alkaen Jehovan todistajana muun muassa Jalasjärvellä, Ylistarossa ja Turussa.
Orlando Engelaar
Orlando Engelaar (s. 24. elokuuta 1979 Rotterdam, Alankomaat) on alankomaalainen jalkapalloilija, joka vuonna 2012 edustaa PSV:tä. Feyenoordin kasvatti on pelannut urallaan myös Belgian liigassa KRC Genkissa ja kotimaansa NAC Bredassa. Pelipaikaltaan 196-senttimetriä pitkä Engelaar on keskikenttäpelaaja.
Hyökkäävässä roolissa yleensä keskikentällä pelaava Engelaar käyttää kokoaan hyväksi kentällä ja tunnetaan myös hyvistä syötöistään.
Engelaar teki debyyttinsä Alankomaiden maajoukkueessa 2. kesäkuuta 2007 ystävyysottelussa Etelä-Koreaa vastaan.
War (U2:n albumi)
War on irlantilaisen rock-yhtye U2:n kolmas studioalbumi. Albumin on tuottanut yhtyeen kahden edellisen albumin tavoin Steve Lillywhite, ja sen julkaisi Island Records 28. helmikuuta 1983. Albumia on pidetty U2:n ensimmäisenä avoimesti poliittisena albumina esimerkiksi sen singlejen ”Sunday Bloody Sunday” ja ”New Year’s Day” sanoitusten sekä nimensä johdosta. Yhtye oli esittänyt Warin kappaleita konserteissaan jo ennen albumin julkaisua, ja ne ovat rock- ja post-punk -tyylistään huolimatta yhtyeen aiempaan tuotantoon verrattuna aggressiivisempia.
Albumi äänitettiin vuoden 1982 syksyllä Dublinissa Windmill Lane -studiolla, jossa yhtye on levyttänyt myös valtaosan muusta tuotannostaan. U2:n kaksi edellistä studioalbumia, Boy ja October, liittyivät keskeisesti nuoruusiän ja hengellisyyden teemoihin, mutta Warilla yhtye käsitteli kappaleissaan sodan eri näkökulmia ja sen vaikutuksia.
War nousi suoraan Britannian albumilistan ykköseksi. Yhdysvalloissa sen korkein sijoitus Billboard 200 -listalla oli 12, ja siitä tuli yhtyeen uran ensimmäinen kultalevy Yhdysvalloissa. Julkaisunsa aikaan albumi sai arvosteluissa negatiivisen vastaanoton, mutta myöhemmin sitä on pidetty yhtenä U2:n parhaista tuotoksista. Vuonna 2012 albumi oli Rolling Stonen 500 Greatest Albums of All Time -listan sijalla 223. Albumin julkaisua seuranneella, menestyksekkäällä War Tour -kiertueella U2 taltioi myös ensimmäisen livealbuminsa ja konserttielokuvansa Under a Blood Red Sky. War julkaistiin digitaalisesti uudelleenmasteroituna vuonna 2008.
Vierailija
Singlet
Mes Aynak
Mes Aynak on noin 40 kilometriä Afganistanin pääkaupungista Kabulista kaakkoon sijaitseva arkeologinen kohde. Kohde on muodostunut ehkä noin 5 000 vanhan kuparikaivoksen ympärille ja se tunnetaan etenkin sittemmistä buddhalaisista löydöksistään.
China Metallurgical Group Corporation eli MCC on saanut kaivosoikeudet alueelta, jonka pelätään vaikuttavan Mes Aynakin arkeologisiin kohteisiin.
Kohde
pienoiskuva|vasen|Raunioitunut buddhalainen [[stupa.]] pienoiskuva|vasen|[[Bodhisattvan patsas.]] Mes Aynak sijaitsee Afganistanin Lugarin maakunnassa noin 40 kilometriä maan pääkaupunki Kabulista kaakkoon. Alue on karua, mutta se sisältää yhden maailman suurimmista kupariesiintymistä. Kuparivarantojen määrä on arviolta useampia miljoonia tonneja.
Start Me Up
Start Me Up on englantilaisen rock-yhtyeen, The Rolling Stonesin vuonna 1981 julkaisema kappale, joka sisältyy samana vuonna julkaistulle albumille Tattoo You. Kappale julkaistiin singlenä, ja se nousi listasijalle 2 USA:ssa ja sijalle 7 Isossa-Britanniassa.
Mes Aynak
Kohde
Mes Aynakin arkeologinen kohde on muodostunut aikanaan seudun kupariesiintymien takia. Kohde on kokonaisuudessaan ehkä noin 5 000 vuotta vanha. Sen kohteisiin lukeutuvat esimerkiksi buddhalaiset luostarit ja stupat, zarathustralainen tulitemppeli, kuparin sulattamoja, kaivostyöläisten asuntoja ja linnoituksia. Ehkä rikkaimmillaan Mes Aynak oli 400-luvulta 600-luvulle. Kušan-valtakunnankaudella rakennettiin suuria buddhalaisia luostarikomplekseja, jollaisia on löydetty Mes Aynakista. Alueella oli myös huomattavaa vaikutusta kušanojen hallitsemasta Gandharasta. Paikalta on löydetty esimerkiksi kušanaylimystöä, Buddhaa ja bodhisattvoja esittäviä hahmoja. Monet Mes Aynakista löydetyt kolikot esittävät Buddhaa tai Kaniškaa.
Start Me Up
The Rolling Stones teki kappaleen jo vuonna 1979, ja se äänitettiin alun perin Tattoo You-albumia edeltäneelle albumille, Emotional Rescue. Start Me Up kuitenkin säästettiin Tattoo You -albumille, jonka suurimmaksi hitiksi se kohosi. Kappaleesta julkaistiin vuonna 1981 myös musiikkivideo.
Mes Aynak
Kohde
Mes Aynak alkoi taantua 700-luvulta lähtien. On mahdollista, että kuparin sulattaminen alueella loppui kaivostyöläisten hakattua alueen metsät sulattamojen polttoaineeksi. Alue on edelleen puutonta. Noin 200 vuotta myöhemmin Mes Aynak oli hylätty kokonaan. Paikalta tunnetaan tuhkaa ja esimerkiksi tuhottuja patsaita käsittävä arkeologinen kerrostuma, joka ajoittuu ghuridien valtakauden alkupuolelle.
Tutkimukset ja kaivoshanke
pienoiskuva|Kaivauksia Mes Aynakissa. Monet Mes Aynakin rauniot olivat sittemmin edelleen näkyvillä ja paikalliset asukkaat tunsivat niiden olemassaolon. Tieteelle kaupunkirauniot löysi ranskalainen geologinen tutkimusryhmä vuonna 1963. Arkeologit tekivät löydön jälkeen paikalla kartoitustöitä, jotka katkesivat kommunistien valtaantuloon, Saur-vallankumoukseen ja lopulta Afganistanin sotaan. Neuvostoliiton väliintulon jälkeen paikalla tehtiin joitakin kokeiluja kaivostoiminnan aloittamiseksi. Koemielessä tehtyjä tunneleita käyttivät sittemmin esimerkiksi al-Qaidain taistelijat. Uuden Afganistanin sodan myötä vuonna 2001 Yhdysvallat teki ilmaiskun kohteeseen. Vuonna 2004 paikalle tuli ranskalaisia arkeologeja, jotka totesivat luultavasti Pakistanista tulleiden ammattimaisten vanhan taiteen ryöstäjien jo puhdistaneen kohteen monista aarteistaan. Tulevina vuosina tehtiin kuitenkin useita entuudestaan tuntemattomia löytöjä. Tuhansia Mes Aynakin löytöjä on viety Afganistanin kansallismuseolle Kabulissa.
Vuonna 2007 kiinalainen China Metallurgical Group Corporation eli MCC voitti kaivosoikeudet Mes Aynakissa 30 vuoden sopimuksella. Sopimuksen arvo oli hieman yli kolme miljardia dollaria ja yhtiö lupautui rakentamaan myös alueen infrastruktuuria. Etenkin turvallisuustilanne viivytti hankkeen aloittamista alkuperäisestä asetetusta vuodesta 2012. Paikalle tehtiin esimerkiksi raketti-iskuja, minkä lisäksi seudulla on runsaasti maamiinoja aikaisempien konfliktien jäljiltä.
Linux
Linux viittaa Linux-ydintä käyttävien Unixin kaltaisten käyttöjärjestelmien perheeseen. Linuxia voi käyttää monissa tietokonelaitteissa, muun muassa matkapuhelimissa, taulutietokoneissa, pelikonsoleissa, palvelimissa ja supertietokoneissa. Linux on maailman käytetyin palvelinkäyttöjärjestelmä ja sitä käyttävät kaikki TOP500-listalla mukana olevat maailman tehokkaimmat supertietokoneet.
Linux soveltuu myös pelikäyttöön: noin 75 % tuhannesta suosituimmasta Steam-pelistä toimii jo Linuxilla. Kuitenkaan kaikki pelit eivät vielä Linuxilla toimi.
Linuxia levitetään yleensä tuotteistettuina jakelupaketteina, johon jakelija on koostanut jakelun käyttötarkoituksen mukaisen joukon ohjelmistoja ja ohjelmakirjastoja sekä asennuspaketin lisäksi yleensä myös pakettivaraston lisäohjelmien ja päivitysten asentamiseksi. Jakelun tuottaja hoitaa jakelun kehitystä ja käyttäjätukea, vaikkakin itse ohjelmistot tulevat lukuisilta muilta itsenäisiltä tahoilta. Joitain suosittuja valtavirtaa edustavia Linux-jakelupaketteja ovat Debian (ja sen johdannaiset kuten Ubuntu), Fedora ja openSUSE.
Linux-käyttöjärjestelmän historia
Unixiin perustuvat käyttöjärjestelmät alkoivat levitä 1970–80-luvulla. Suorituskykynsä ja joustavuutensa ansiosta Unixista tuli pian suosituin käyttöjärjestelmä yliopistojen palvelimilla ja työasemilla.
AT&T:llä ei ollut lupaa myydä käyttöjärjestelmäänsä ja päätyi levittämään sitä lähdekoodien kanssa halukkaille nimellistä maksua vastaan. AT&T:n tiukan "ei tukea" -säännön johdosta sai alkunsa käyttäjäryhmät kuten USENIX ja käyttäjien tekemät muutokset. Berkeleyn kampuksella (UCB) sai alkunsa Berkeley Unix (BSD), jonka muutoksia päätyi myös takaisin AT&T:n Unixiin.
AT&T:n Unixin vapaa levittäminen päättyi vuonna 1984, kun AT&T pilkottiin Yhdysvaltain hallituksen määräyksestä. 1980-luvun lopulla alkoivat Unix-sodat, jotka olivat eri tahojen välinen kiista Unixin standardoinnista ja omistuksesta.
Professori Andrew Tanenbaum oli kehittänyt aiemmin opetustarkoituksiin oman Unix-tyyppisen käyttöjärjestelmänsä, Minixin. Suomalainen Helsingin yliopiston opiskelija Linus Torvalds halusi käyttää Unix-tyyppistä käyttöjärjestelmää 386-PC:ssään, mutta piti Minixia liian alkeellisena ja alkoi kehittää omaa pääteohjelmaansa, josta myöhemmin kehittyi Linux-ydin. 25. elokuuta 1991 Linus Torvalds laittoi comp.os.minix-uutisryhmään viestin, jossa hän kertoi olevansa tekemässä vapaata käyttöjärjestelmää. Tätä päivämäärää on sittemmin pidetty Linuxin syntymäpäivänä. Uutisryhmä comp.os.linux on perustettu 31. maaliskuuta 1992 (hieman tätä ennen oli perustettu alt.os.linux -ryhmä). Sittemmin Torvalds on johtanut Linux-ytimen kehitystyötä osallistumatta kuitenkaan itse käyttöjärjestelmän levitysversioiden tai niihin sisältyvien muiden ohjelmien kehittämiseen.
Teknillisen korkeakoulun assistentti Ari Lemmke tarjoutui antamaan käyttöjärjestelmälle levytilaa yliopiston FTP-palvelimelta, jotta sen tiedostoja voisi jakaa internetissä. Torvalds ehdotti nimeä Freax. Lemmke piti enemmän toisesta Torvaldsin käyttämästä työnimestä, Linux, ja antoi palvelimen alihakemistolle nimen /pub/OS/Linux. Torvalds hyväksyi nimen. Ytimen lisäksi Torvalds oli itse tehnyt käännökset bash-komentorivitulkista ja GCC-kääntäjästä. 0.11-version myötä jaettavana oli myös muita ohjelmia (gcc, bash, make, uemacs, tar).
1990-luvun alussa AT&T haastoi Berkeley Software Designin ja Kalifornian yliopiston oikeuteen väittäen BSD:n sisältävän AT&T:n omistamaa ohjelmakoodia. Osana kiistan sovitusta BSD:n ohjelmakoodista osa toteutettiin uudestaan, osa poistettiin ja osaan lisättiin maininta AT&T:n tekijänoikeudesta. Tämä johti 386BSD:n kehitykseen, mutta tämän kehittäjät päätyivät erimielisyyksiin jotka vaikeuttivat projektia. 386BSD:n kehitystyö oli hidasta ja lisäksi kehittäjä ei halunnut tehdä siitä yhteensopivaa monien laitteiden kanssa: 386BSD vaati muun muassa 80387-matematiikkasuorittimen. 386BSD tuli lähdekoodin kanssa, mutta sisälsi rajoittavan tekijänoikeuden ja maksoi myös paljon (lähtöhinta 995 dollaria).
Ensimmäinen versio Linuxista julkaistiin joitakin kuukausia ennen 386BSD:n ensimmäistä versiota ja osa entisiä BSD-kehittäjiä siirtyi Linuxin pariin. Torvalds on sanonut että olisi liittynyt 386BSD:n kehitykseen jos olisi tiennyt siitä ennen Linuxin aloittamista. 386BSD hajosi vuonna 1993 kahteen projektiin, jotka ovat NetBSD ja OpenBSD. Kun lisäksi ilmestyi kolmas BSD, kehitystyö hajaantui pahasti. Linux-ytimen kehittäjätiimi pysyi kuitenkin yhtenäisenä.
Vuosina 1991 ja 1992 Windowsissa ei ollut muistisuojausta, josta johtuen muun muassa Lars Wirzenius kokeili Linuxia. Wirzenius oli varhainen alpha-testaaja ja osallistui The Linux System Administrator's Guide -oppaan kirjoittamiseen.